《游理安寺憩松颠阁》
清代·张鸣珂

蹴霞上层峦，屈曲缘萝磴。径转得名蓝，杰阁敞虚夐。

万象入周眄，群籁息清听。茶臼石廊鸣，鹤梦闲房醒。

历境不在高，要由立根定。郁郁青松姿，岂与孤花竞。

天风响泬寥，上界笙箫应。何当携素琴，来和花间磬。

作者简介：（1829—1908）浙江嘉兴人，字玉珊，一字公束，晚号窳翁。咸丰十一年拔贡。历官江西德兴知县、义宁知州。工诗词骈文。有《寒松阁集》。